open-index/open-wikipedia-markdown huggingface dataset:
Bukit Chagarin metroasema

**Bukit Chagar** on rakenteilla oleva asema Johor Bahru–Singapore RTS:llä, joka sijaitsee Johor Bahrussa, Malesiassa. Asema on saanut nimensä läheisestä Bukit Chagarin kaupunginosasta, joka sijaitsee sen eteläpuolella. Asema on tarkoitus avata tammikuussa 2027. Asema on valmistuessaan Johor Bahrun ensimmäinen metroasema. Aseman suunnitteli singaporelainen arkkitehtitoimisto Swan & Maclaren Group. Asemalta on kulkuyhteys Johor Bahru Sentralin rautatieasemalle  joka tarjoaa yhteyden KTM Intercity- ja KTM ETS -junayhteyksiin. Kempas Baru–Pasir Gudang -linja KTM West Coast linjalla, joka on tällä hetkellä pelkästään tavaraliikenteen käytössä, avataan myös matkustajaliikenteelle vuonna 2026.

## Lähteet
Dourdan

**Dourdan** on kunta Ranskassa Essonnen departementissa Île-de-Francen alueella. Se sijaitsee Orgejoen varrella, noin 56 kilometriä Pariisista lounaaseen.

Château de Dourdan valmistui noin vuonna 1222. Se on yksi harvoista 1200-luvun rakennuksista Île-de-Francen alueella, joka on säilyttänyt suurimman osan alkuperäisestä rakenteestaan. Ranskan kuningas Filip II rakensi linnoitetun linnan Dourdaniin puolustamaan kuninkaallisen alueen eteläosaa ja suojelemaan Beaucen tasangolla viljellyn vehnän kauppareittiä. Satavuotisen sodan aikana linnaa ja kaupunkia piiritettiin toistuvasti. Tuhoisin oli vuonna 1428 kaupunkiin hyökkänneet Salisburyn kreivin johtamat angloburgundilaiset joukot. Ranskan uskonsodissa eniten tuhoa aiheutti vuonna 1591 Ranskan kuningas Henrik IV:n kuninkaallisen armeijan johtama piiritys, joka vaurioitti linnaa pahasti. Linna toimi vankilana vuosina 1672–1852. Tämän jälkeen se oli asuinlinnana vuoteen 1969 saakka, jonka jälkeen se on ollut kunnan omistama museo.

Goottilaisen Saint Germain-l'Auxerroisin kirkon rakentaminen aloitettiin 1100-luvun puolivälissä. Satavuotisen sodan aikana kirkko paloi maan tasalle ja menetti laivan yläosat vuonna 1428. Kirkko rakennettiin uudelleen ja siihen lisättiin sivukappelit 1400- ja 1500-luvuilla. Tämän jälkeen kirkko kärsi vaurioita uskonsotien aikana. 1600-luvun lopulla kirkkoa laajennettiin. Tuolloin takapäätyseinä purettiin, ja sinne lisättiin suuri Neitsyt Marialle omistettu kappeli. 1700-luvun lopun Ranskan vallankumouksen aikana kirkko suljettiin ja ryöstettiin. Vuonna 1795 kirkko palautettiin uskonnolliseen käyttöön. 1800-luvulla huonosti hoidettu rakennus uhkasi raunioitua, mutta vuodesta 1868 alkaen sitä alettiin kunnostaa lahjoitusvaroin.

## Lähteet

## Aiheesta muualla
Ville-Veikko Liekkinen

**Ville-Veikko Liekkinen** (s. 27. toukokuuta 1977 Suolahti) on suomalainen kirjailija ja muusikko. Hän on julkaissut novelleja ja pienoisromaanin sekä työskennellyt laulaja-lauluntekijänä. Liekkinen on Suomen Kirjailijaliiton ja Keski-Suomen Kirjailijoiden jäsen.

## Kirjallinen ura
Liekkinen julkaisi esikoisteoksensa, novellikokoelman *Ilotin*, vuonna 2023 kustantamo Oppianin kautta. Teos sisältää fantasiaan, huumoriin ja kauhuun kytkeytyviä novelleja. Samana vuonna ilmestyi pienoisromaani *Muistolehto*. 

Vuonna 2024 julkaistiin novellikokoelma *Yhteyshäiriö*.

Liekkisen esikoisromaani *Vedenperkele* on ilmoitettu julkaistavaksi vuonna 2026. Sen julkaisee Kustannusosakeyhtiö Kairaamo.

## Musiikki
Liekkinen on julkaissut vuonna 2023 *Hukka*-nimisen omakustannealbumin.

## Teokset

### Kirjat

* *Ilotin* (novellikokoelma, Oppian 2023)
* *Muistolehto* (pienoisromaani, Oppian 2023)
* *Yhteyshäiriö* (novellikokoelma, Oppian 2024)
* *Vedenperkele* (romaani, tulossa 2026)

## Palkinnot

* Äänekosken kaupungin kulttuuripalkinto (2020)

## Lähteet

## Aiheesta muualla
*
Narynvuoret

**Narynvuoret** () on vuoristo Tienšanin sisäosassa Kirgisiassa. At-Bašyn ja Narynin laaksojen välissä sijaitsevan vuorijonon pituus on 120 kilometriä, leveys 18 kilometriä ja keskikorkeus 4&nbsp;200 metriä. Korkein kohta on Orto-Atšan huippu (4&nbsp;499 metriä).

Graniitista ja dioriitista muodostuneiden vuorten länsiosa on matala ja pyöristynyt, keskiosa jyrkkä ja rotkojen halkoma ja itäosa korkea ja karu. Pohjoisrinteet ovat jyrkät ja kiviset ja etelärinteet loivemmat. Porhjoisrinteillä on kuusimetsää ja alppiniittyjä ja etelärinteillä etupäässä aroa. Alueella sijaitsee Salkyn-Törin kansallispuisto.

## Lähteet
K239 Chunmoo

**K239 Chunmoo** () on eteläkorealainen raketinheitinjärjestelmä.

## Kehitys
Etelä-Korean hallitus myönsi K239:n kehityssopimuksen Hanwhalle vuonna 2009. Suunnittelutyö valmistui vuonna 2013. Etelä-Korean asevoimat otti Chunmoon käyttöön 2014. K239 Chunmoo korvaa Etelä-Korean K136 Kooryong -raketinheittimet. Chunmoo kehitettiin pääasiassa vastauksena Pohjois-Korean pitkän kantaman tykistön aiheuttamaan uhkaan. Chunmoo-raketinheittimellä voidaan iskeä tärkeämpiä kohteita monella kantamalla, joka säässä.

## Suunnittelu
K239:n laukaisuajoneuvo on Hanwhan valmistama 8×8-alustainen kuorma-auto. Se on 9 m pitkä, 2,5 m leveä ja 3 m korkea. Taistelupaino on 25 t. Ajoneuvon huippunopeus tiellä on 90 km/h ja ajokantama 800 km. Ajoneuvon panssaroituun ohjaamoon mahtuu kolme miehistön jäsentä. Tulitoimintaa voidaan ohjata sisältä tai kauko-ohjauksella ulkoa. Ammuttaessa ajoneuvosta lasketaan maahan neljä tukijalkaa. Laukaisuajoneuvossa on nouseva ja pyörivä laukaisulaite, jossa on kaksi rakettikasettia. Kasetteja on monen eri kaliiperin aseille. Yhteen kasettiin mahtuu 20 130 mm:n ohjaamatonta rakettia, kuusi 227 mm:n ohjaamatonta rakettia tai kuusi 239 mm:n ohjattua rakettia. Raketteihin on saatavilla useita erilaisia taistelukärkiä. Lisäksi Chunmoo voi ampua Ure (KTSSM) -ohjuksen.

Etelä-Korean asevoimissa yksi K239 Chunmoo -patteri koostuu tyypillisesti 18 laukaisulavetista ja lisäksi muista toiminnoista. Jokaiselle laukaisuajoneuvolle on saman kuorma-auton alustalle rakennettu huoltoajoneuvo, jolla täydennetään ampumatarvikkeita. Se voi kuljettaa neljää rakettikasettia.

## Mallit

### Homar-K
Homar-K (, K tarkoittaa korealaista) on Puolan käyttämä malli, jossa K239:n laukaisulaite on asennettu Jelcz P882.57 8×8 -kuorma-autoon. Puola valmistaa raketteja myös itse.

## Käyttäjät
### Nykyiset ja tulevat käyttäjämaat
;
: 218 järjestelmää Korean tasavallan asevoimissa:
* Korean tasavallan maavoimat
* Korean tasavallan merivoimat (merijalkaväki)
;
* Norjan maavoimat: 16 laukaisujärjestelmän ja suuren määrän ampumatarvikkeita sekä huolto- ja koulutusjärjestelmät sisältävä kauppa julkistettiin helmikuussa 2026. Järjestelmä saa nimen *Gungnir*, joka tarkoittaa norjalaisessa mytologiassa Odin-jumalan keihästä.
;
* Puolan maavoimat: 290 Homar-K-järjestelmää tilattu. Toimitukset käynnissä.
;
* Saudi-Arabian kuninkaalliset maavoimat
;
* Viron maavoimat: Kuusi lavettia tilattu vuonna 2025.
;
* Yhdistyneiden arabiemiraattien maavoimat

## Lähteet

## Aiheesta muualla
Aagot Didriksen

**Aagot Didriksen** (3. heinäkuuta 1874 Kristiansand – 19. maaliskuuta 1968) oli norjalainen näyttelijä. Hän työskenteli Norjan kansallisteatterissa vuosina 1899–1939.
## Lähteet

## Aiheesta muualla
Aagot Børseth

**Aagot Børseth** (o.s. **Hansen**; 29. marraskuuta 1898 Kristiania – 19. joulukuuta 1993 Oslo) oli norjalainen näyttelijä. Hän työskenteli Norjan kansallisteatterissa vuosina 1928–1968. Myös hänen miehensä Henrik Børseth oli näyttelijä.
## Lähteet

## Aiheesta muualla
Henrik Børseth

**Henrik Børseth** (30. huhtikuuta 1885 Haugesund – 18. syyskuuta 1970) oli norjalainen näyttelijä. Hän aloitti uransa Det Norske Teatretissa vuonna 1914 ja siirtyi sitten Den Nationale Sceneen. Vuosina 1925–1956 Børseth työskenteli Norjan kansallisteatterissa. Myös hänen vaimonsa Aagot Børseth oli näyttelijä.
## Lähteet

## Aiheesta muualla
Børseth

**Børseth** on seuraavien norjalaisten henkilöiden sukunimi:

* Aagot Børseth (1898–1993), näyttelijä
* Henrik Børseth (1885–1970), näyttelijä
Sardeen kylpylä-gymnasion

**Sardeen kylpylä-gymnasion** oli antiikin aikainen roomalaisen kylpylän ja gymnasionin käsittänyt rakennuskokonaisuus Sardeen kaupungissa Lyydiassa Vähässä-Aasiassa nykyisen Turkin alueella. Kokonaisuuteen kuului myös Sardeen synagoga. Osa rakennuksen raunioista on kunnostettu.

## Historia

Sardeen niin kutsuttu kylpylä-gymnasion rakennettiin roomalaisella kaudella. Se oli ainakin osaksi valmiina vuoteen 166 jaa. mennessä, mikä käy ilmi eräästä Lucius Verukselle osoitetusta omistuskirjoituksesta. Koko rakennuskokonaisuus valmistui 200-luvun alkupuolella.

Rakennusta kunnostettiin piirtokirjoitusten perusteella varhaisella bysanttilaisella kaudella. Se raunioitui 600-luvulla. Vuosina 1964–1973 rakennuksen raunioita kunnostettiin parhaimmillaan toisen kerroksen korkeuteen.

## Rakennus

Kylpylä-gymnasion sijaitsi Sardeen roomalaisaikaisen pääkadun pohjoispuolella. Kokonaisuus on suurikokoinen ja käsitti noin  neliömetrin alan. Se jakaantui kahteen puoliskoon, länsipuolen kylpylään ja itäpuolen gymnasioniin. Kokonaisuus oli rakennettu yli viiden metrin korkuisille perustuksille.

Kylpylä-osan keskiössä oli kaksi suorakaiteisen huoneen pohjois- ja eteläpuolella ollutta hallia, joissa oli apsikset kummassakin päässä. Niissä olivat caldarium ja frigidarium. Kylpylän itäosassa oli monumentaalinen sali, jota kutsutaan nykyisin Marmoripihaksi. Se oli alun perin kylpylästä erillinen seremoniatila. Caracallalle, Getalle ja Julia Domnalle omistettu piirtokirjoitus ajoittaa sen julkisivut vuoteen 211 jaa.

Marmoripihan kaiverretut friisit, listat ja kukka-aiheiset kattopaneelit ovat esimerkkejä Severusten ajan barokkityylistä. Julkisivu koostuu vuorottelevista kaksikerroksisista aediculoista. Länsiseinällä on koristeellinen portti, jossa neljä kierteistä joonialaista pylvästä kannattelee kaarikattoista frontonia; se johtaa tynnyriholvattuun saliin, jossa oli allas ja suihkulähteitä. Se on mahdollisesti piirtokirjoitusten mainitsema *aleipterion*. Itäpuolella Marmoripihalta oli pääsy gymnasioniin.

Gymnasion-osan keskiössä oli palaistra, jota kiersi pylväskäytävä. Palaistran eteläpuolella, poikkeuksellisesti osana samaa rakennuskokonaisuutta, sijaitsi Sardeen synagoga, mikä kertoo juutalaisyhteisön merkityksestä kaupungissa. Rakennuskokonaisuuden kunnostustöissä on ennallistettu ennen kaikkea Marmoripihaa ja synagogaa.

## Lähteet

## Aiheesta muualla
Sardeen synagoga

**Sardeen synagoga** oli antiikin aikainen synagoga Sardeen kaupungissa Lyydiassa Vähässä-Aasiassa nykyisen Turkin alueella. Se toimi niin kutsutun Sardeen kylpylä-gymnasionin yhteydessä.

## Historia

Sardeen synagoga on ollut käytössä noin vuosina 200–616 jaa. Sen sijainti kylpylä-gymnasionin yhteydessä on hyvin poikkeuksellinen, mikä kertoo kaupungin juutalaisyhteisön suuresta vaikutusvallasta. Rakennuksesta löydetyt noin sata heprean- ja kreikankielistä piirtokirjoitusta antavat tietoa Sardeen juutalaisyhteisöstä, jonka arvioidaan käsittäneen noin – jäsentä. Itse synagogassa on ollut tilaa noin  hengelle.

Synagoga hylättiin maanjäristyksen seurauksena 600-luvulla, samoin kuin suuri osa muusta kaupungista. Synagogan rauniot löydettiin vuonna 1962. Raunioita on kunnostettu osittain.

## Rakennus

Synagoga oli suuri basilikan mallinen rakennus, joka sijaitsi kylpylä-gymnasionin kaakkoiskulmassa gymnasioniin kuuluneen palaestran eteläpuolella sen ja kaupungin roomalaisaikaisen pääkadun välissä. Synagoga koostui kahdesta pääosasta, itäpään peristyyli-eteispihasta, jolle johti kadulta sisäänkäyntiportiikki, ja länsiosan käsittäneestä pitkästä apsikseen päättyneestä pääsalista.

Eteispihalla oli krateerin kaltainen lähdekaivo, joka oli tarkoitettu käsien pesemiseen. Eteispihan pohjoisseinällä on marmorireliefin yläpuolella esimerkki 400–500-luvuille ajoittuvasta koristelusta: lyhyet pilasterit kannattavat kaaria, joiden väleissä on kyyhkyjä ja krateereja esittävä kuvio punaiseen laastiin upotettuna. Varhaisemmassa vaiheessa seinät oli peitetty freskoilla.

Pääsalin puolella kolmen eteispihasta tulevan oven välissä on kaksi pienen pyhäkön kaltaista rakennelmaa, joista toinen on doorilaista ja toinen myöhäiskorinttilaista tyyliä; ne avautuvat apsikseen päin. Niiden katsotaan olleen toorakääröjen säilytyspaikkoja.

Pääsalin pituus oli yli 50 metriä. Se oli jaettu seitsemään jänneväliin kuudella pilasteriparilla. Katto oli noin 14 metrin korkeudessa. Pääsalin länsipäässä on apsis, jossa on kolme marmorista penkkiriviä. Rituaalivarusteisiin kuuluu suuri marmoripöytä, jota kannattelevat kohokuvioidut kotkat, ja sen vieressä kaksi paria vastakkain seisovia leijonia. Sekä eteispihan että pääsalin lattiat oli peitetty 300-luvulle ajoittuvilla geometrisilla mosaiikeilla. Seinät oli verhottu monivärisellä marmorilla.

Synagogan eteispihan pylväikkö on pystytetty uudelleen ja sen krateerilähde rekonstruoitu. Samoin on ennallistettu osa pääsalin seinää marmoriverhouksineen ja piirtokirjoituksineen.

## Lähteet

## Aiheesta muualla
Fridtjuv Berg

**Johan Fridtjuv Berg** (20. maaliskuuta 1851 Ödeshög – 29. helmikuuta 1916 Tukholma) oli ruotsalainen opettaja ja poliitikko. Hänet valittiin valtiopäiville vuonna 1891 ja hän toimi Ruotsin kirkko- ja opetusministerinä vuosina 1905–1906 ja 1911–1914. Berg muistetaan erityisesti vuoden 1906 oikeinkirjoitusuudistuksesta. Hän edisti myös pedagogiikan professuurien perustamista ja kirjoitti oppikirjoja.
## Lähteet

## Aiheesta muualla
Sigrid Arnoldson

**Sigrid Taube Marie Arnoldson** (20. maaliskuuta 1861 Tukholma – 7. helmikuuta 1943 Tukholma) oli ruotsalainen oopperalaulaja, äänialaltaan sopraano. Häntä kutsuttiin 1800-luvulla Ruotsin ”kolmanneksi satakieleksi” Jenny Lindin ja Christina Nilssonin ohella.

Arnoldsonin isä oli oopperalaulaja Carl Oscar Arnoldson, joka myös toimi hänen ensimmäisenä laulunopettajanaan. Isän riistettyä itseltään hengen vuonna 1881 Arnoldsson jatkoi opintojaan Fritz Arlbergin johdolla, teki ensiesiintymisensä Dalarössä seuraavana vuonna ja lauloi samana syksynä Kuninkaallisen musiikkiakatemian konsertissa. Vuonna 1883 Arnoldson teki Ruotsin-kiertueen ja löysi mesenaatin, joka rahoitti hänen opintonsa Berliinissä Désirée Artôt’n luona. Tämän jälkeen Arnoldson teki pääosan urastaan ulkomailla, mutta kävi muutamia kertoja esiintymässä Tukholman kuninkaallisessa oopperassa ja Göteborgin Stora Teaternissa.

Arnoldson meni vuonna 1888 naimisiin Alfred Fischhofin kanssa, joka oli hänen managerinsa Maurice Strakoschin sisarenpoika. He saivat seuraavana vuonna tyttären, jonka nimeksi tuli Ingegerd Louise. Arnoldson sai Litteris et Artibus -palkinnon vuonna 1891 ja hovilaulajan arvonimen 1897 esiinnyttyään kuningas Oskar II:n vallassaolon 25-vuotisjuhlassa. Vuonna 1939 hän muutti takaisin Ruotsiin, kun elämä natsien hallitsemassa Wienissä oli käymässä sietämättömäksi. Arnoldsonin edesmennyt mies oli ollut juutalainen.
## Lähteet

## Aiheesta muualla
Arnoldson

**Arnoldson** on seuraavien ruotsalaisten henkilöiden sukunimi:

* Klas Pontus Arnoldson (1844–1916), kirjailija, toimittaja ja poliitikko, Nobelin rauhanpalkinnon saaja
* Sigrid Arnoldson (1861–1943), oopperalaulaja
Albrecht Schuch

**Albrecht Abraham Schuch** (s. 21. elokuuta 1985 Jena, Itä-Saksa) on saksalainen näyttelijä. Hänet tunnetaan parhaiten rooleistaan elokuvissa *[[System Crasher]]* (2019), *[[Berlin Alexanderplatz (vuoden 2020 elokuva)|Berlin Alexanderplatz]]* (2020) ja *[[Länsirintamalta ei mitään uutta (vuoden 2022 elokuva)|Länsirintamalta ei mitään uutta]]* (2022), josta hän sai parhaan miessivuosan Bafta-ehdokkuuden.

## Lähteet

## Aiheesta muualla
*
La Sape

**La Sape** (lyhenne ranskan sanoista *La Société des Ambianceurs et des Personnes Élégantes*, vapaasti suomennettuna ’tunnelmanluojien ja aistikkaiden henkilöiden seura’) on Kongon tasavallan ja Kongon demokraattisen tasavallan pääkaupungeissa Brazzavillessa ja Kinshasassa 1920-luvulla alkunsa saanut muotivirtaus. Se syntyi, kun paikalliset miehet ryhtyivät pukeutumaan eurooppalaistyylisemmin saadakseen kunnioitusta siirtomaaisänniltä. La Sapelle tyypillisiä ovat kolmiosaiset puvut, joissa käytetään räikeitä värejä ja kuvioita. Usein asukokonaisuuden täydentävät tyylikkäät kengät ja hattu. Sape-kulttuuriin kuuluvat myös hillityt käytöstavat ja rauhanomaisuus. Mobutu Sese Sekon kaudella Sapea käytettiin kiertämään diktaattorin määräämää länsimaisten asujen kieltoa.
## Lähteet

## Aiheesta muualla
Sape

**Sape** voi tarkoittaa seuraavia:

* La Sape, miesten tyylisuuntaus Kongossa
* ''Sape'', Ranskan laivaston *Branlebas*-luokan hävittäjä ensimmäisessä maailmansodassa
Alvin Greene

**Alvin Michael Greene** (31. elokuuta 1977 Florence, Etelä-Carolina – 3. maaliskuuta 2026 Manning, Etelä-Carolina) oli yhdysvaltalainen sotilas ja poliitikko. Hänet tunnetaan erityisesti vuoden 2010 senaatinvaaleista, joissa hän yllättäen voitti täysin tuntemattomana ehdokkaana demokraattien esivaalit Etelä-Carolinassa.

## Ennen politiikkaa
Greene opiskeli valtio-oppia Etelä-Carolinan yliopistossa, josta hän valmistui vuonna 2000. 1990- ja 2000-luvuilla Greene työskenteli Yhdysvaltain asevoimissa eri tehtävissä. Greene sai asevoimissa toistuvasti heikkoja arvioita suoriutumisestaan työtehtävissään.

Greenen sotilasura loppui vuonna 2009, kun hänet vapautettiin toisen kerran tehtävistään asevoimissa. Greenen mukaan kummassakin tapauksessa hän olisi itse halunnut jatkaa tehtävissään.

2009 Greeneä vastaan nostettiin syytteet epäsiveellisestä käytöksestä. Greene teki syyttäjän kanssa sopimuksen tapauksesta vuonna 2011 ja sai rangaistuksena yhdyskuntapalvelua.

## 2010 vaalit
Greene ilmoittautui mukaan vuoden 2010 Yhdysvaltain senaatinvaalien demokraattien Etelä-Carolinan esivaaleihin, vaikka hänellä ei ollut aiempaa poliittista kokemusta. Greene ei kampanjoinut esivaaleissa käytännössä lainkaan: hän ei esivaalien aikana juurikaan poistunut kotoaan, pitänyt yhtäkään puhetta, luonut nettisivuja tai ylipäätään kertonut ehdokkuudestaan äänestäjille.

Olemattomasta kampanjoinnistaan huolimatta Greene voitti yllättäen demokraattien esivaalit. Greenen yllätysvoiton on arveltu liittyvän esimerkiksi siihen, että hänen nimensä oli ehdokaslistalla ensimmäisenä tai että afroamerikkalaiset äänestäjät tunnistivat hänet sukunimen perusteella afroamerikkalaiseksi.

Greenen käytöstä varsinaisissa vaaleissa on kuvattu usein sekavaksi ja itseään toistaneeksi. Greene antoi esimerkiksi Washington Postille haastattelun, jossa hän toisti jatkuvasti samoja lauseita:

Greene hävisi varsinaisissa vaaleissa republikaanien istuneelle senaattorille Jim DeMintille. Greene sai vaaleissa 27 prosenttia annetuista äänistä.

2011 Greene pyrki Manningin edustajaksi Etelä-Carolinan osavaltionkongressin alahuoneeseen. Näissä vaaleissa Greene menestyi selvästi senaatinvaaleja heikommin: Greene sai demokraattien esivaaleissa vain 37 ääntä ja jäi esivaalien viimeiseksi.

## Myöhemmät vaiheet
2011 vaalien jälkeen Greene oli työtön aina kuolemaansa 2026 saakka.

Greene kuoli kotikaupungissaan Manningissa maaliskuussa 2026. Hän oli kuollessaan 48-vuotias.

## Lähteet
Melo (albumi)

**M<3lo** on rap-artisti Melon neljäs studioalbumi, jonka julkaisi Skorpioni 28. huhtikuuta 2023. Albumilta julkaistiin singlet ”*Varovasti”,* ”*Jumala*” sekä ”*Rakkaus Ei Asu Täällä”.* Albumi debytoi Suomen virallisella listalla sijalla 11.  

## Vastaanotto
YleX nimesi albumin yhdeksi vuoden 2023 merkittävimmistä albumeista.  Albumi oli Teosto-palkintoehdokkaana sekä Vuoden alternative-ehdokkaana Emma-gaalassa 2024. 

## Kappaleet

# Paranoia - 2.39
# M (feat. Paperi T) - 3.54
# Putoan - 2.27
# Kauneuden Eteen Pitää Kärsii - 3.01
# Se Parhaiten Nauraa Joka Vikana Nauraa - 2.32
# Vallihauta96 - 2.58
# Tarpeeks - 4.23 

## Viitteet
Felix Kammerer

**Felix Kammerer** (s. 19. syyskuuta 1995 Wien) on itävaltalainen näyttelijä. Hän aloitti uransa näyttelemällä Berliinin teattereissa ja teki elokuvadebyyttinsä Oscar-palkitussa sotaelokuvassa *[[Länsirintamalta ei mitään uutta (vuoden 2022 elokuva)|Länsirintamalta ei mitään uutta]]* (2022), jossa hän näytteli pääosaa. Sitemmin Kammerer on näytellyt elokuvissa *[[Eden (vuoden 2024 elokuva)|Eden]]* (2024) ja *[[Frankenstein (vuoden 2025 elokuva)|Frankenstein]]* (2025) sekä Netflix-sarjassa *[[Kaikki se valo jota emme näe (televisiosarja)|Kaikki se valo jota emme näe]]* (2023).

Kammererilla on vuonna 2024 syntynyt poika.

## Lähteet

## Aiheesta muualla
*
Hailey Grice

**Hailey Grice** (s. 1998 tai 1999) on yhdysvaltalainen malli ja somevaikuttaja. Hänen mallinuransa alkoi vuonna 2019. Gricen Tiktok-tilillä on noin  ja Instagramissa seuraajia on noin 1,2 miljoonaa. 

Grice varttui Charlottessa, Pohjois-Carolinan osavaltiossa.

## Lähteet
TG4

**TG4** on irlantilainen televisiokanava, jonka ohjelmisto on iirinkielistä. Tämä on sen lakisääteinen julkisen palvelun tehtävä Irlannin kansalliskielisen väestön palvelemiseksi sekä kielen opetuksen ja sen julkisen käytön edistämiseksi. Kanava on yleisradioyhtiö RTÉ:stä itsenäinen valtio-omisteinen toimija, mutta RTÉ:n tehtäviin kuuluu tuottaa TG4:lle kiinteä määrä iirinkielistä ohjelmaa vuosittain. TG4:n toiminta rahoitetaan osin valtion budjetista ja osin mainosrahoitteisesti.

TG4:n lähetykset alkoivat 31. lokakuuta 1996 nimellä *Teilifís na Gaeilge*, joka on yhä kanavan taustayhtiön nimi. Nykyisen nimensä kanava sai syyskuussa 1999 silloisen TV3:n aloitettua lähetyksensä. Nimestään huolimatta TG4 oli Irlannin kolmas valtakunnallinen televisiokanava.

Kanavan ohjelmistoon kuuluu iirinkielisen *Nuacht TG4*–uutispalvelun lisäksi käsikirjoitettua viihdeohjelmistoa, Gaelic Athletic Associationin urheilutapahtumia, Irlannin koripallomaajoukkueiden otteluita sekä paikallislähetyksiä Gaeltacht-alueella. TG4 ei juuri tuota sisältöjään itse, vaan tilaa ne pääosin muualta. Lähes koko ohjelmisto on saatavilla englanniksi joko tekstitettynä tai jälkiäänitettynä. Lähetykset ovat saatavilla myös Pohjois-Irlannissa.

## Katso myös

* Yle Fem – vastaavanlainen kanava ruotsinkieliselle väestölle Suomessa
* S4C – vastaavanlainen kanava kymrinkieliselle väestölle Walesissa

## Lähteet

## Aiheesta muualla

* TG4, virallinen verkkosivusto (iiriksi, englanniksi)
Ciego de Ávila

**Ciego de Ávila** on kaupunki ja kunta Keski-Kuuban Ciego de Ávilan provinssissa. Se on myös provinssin hallinnollinen keskus. Ciego de Ávilan kunnan asukasluku vuonna 2022 oli 156&nbsp;322.

## Maantiede

Ciego de Ávila sijaitsee Keski-Kuuban itäosassa Ciego de Ávilan provinssissa. Kaupunkia palveleva Júcaron satama sijaitsee Ciego de Ávilasta 24 kilometriä etelään Karibianmeren rannikolla.

## Historia
Ciego de Ávila on perustettu vuonna 1840. Kaupungin nimi tarkoittaa kääntäen "sokeaa (henkilöä) Ávilasta". Nimen alkuperästä ei kuitenkaan ole selvyyttä. Vuosien 1868–1878 kymmenvuotisen sodan aikana espanjalaiset rakennuttivat paikalle *trochan* eli linnoitetun aseman pysäyttääkseen Kuuban itsenäisyyteen tähtäävien kapinallisten etenemisen kohti länttä.

Kaupungista tuli sen mukaan nimetyn Ciego de Ávilan provinssin keskus hallinnollisessa uudistuksessa vuonna 1976.

## Väestö
Kuuban tilastokeskuksen mukaan Ciego de Ávilan kunnan (*municipio*) asukasluku vuonna 2022 oli 156&nbsp;322. Vuonna 2006 vastaava lukema oli 138&nbsp;757.

## Lähteet
Markku Ahlgren

**Markku Jouko Ahlgren** (28. lokakuuta 1944 Kuopio – 22. kesäkuuta 2024 Keuruu) oli suomalainen kemian professori.

Markku Ahlhgren syntyi Edvard Alarik Ahlgrenin ja Anna Rautiaisen perheeseen. Hän avioitui 1971 terveydenhoitaja Hilkka Anna-Liisa Koppisen kanssa. Ahlgren tuli ylioppilaaksi Kuopion yhteislyseosta 1966 ja valmistui Helsingin yliopistosta filosofian kandidaatiksi 1973 ja lisensiaatiksi 1976. Filosofian tohtoriksi hän väitteli siellä 1979.

Ahlgren oli Helsingin yliopistossa kemian assistentti 1973–1983. Joensuun yliopistossa hän oli kemian apulaisprofessori ja professori vuodesta 1983. Ahlgren julkaisi tutkimuksia muun muassa koordinaatio- ja analyyttisen kemian aloilta.

## Lähteet
Gabonin laivasto

**Gabonin laivasto** on  Gabonin asevoimien puolustushaara, joka vastaa Gabonin merialueiden turvaamisesta. 

## Historia
Laivasto on perustettu 16. joulukuuta 1960 maan itsenäistyttyä Ranskasta.

## Organisaatio

Laivaston vahvuus on 500 henkeä. Sen kalustona on kaikkiaan kymmenen vartiovenettä ja Britanniasta ostettu LCM Mk 9 -tyyppinen maihinnousualus. Vartioveneinä ovat Patral-luokan alus, neljä Port Gentil -luokan venettä, neljä Rodman 66 -tyyppistä venettä ja *Vice Amiral d'Escadre Jean Léonard Mbini*. 

## Lähteet
*
*

### Viitteet
Jyri-Jussi Rekinen

**Jyri-Jussi Rekinen** on suomalainen toimittaja ja muusikko. Hän on toiminut useassa sähköisessä ja printtimediassa. Hän on soittanut Xtaasi-, Reddrum Bop- ja Taulukauppiaat -yhtyeissä. Rekinen toimi Rytmi-lehden päätoimittajana 1999–2005. Tämän jälkeen hän siirtyi pohjoissuomalaisen median pariin.

## Lähteet
Torugartvuoret

**Torugartvuoret** () on vuoristo Tienšanin sisäosassa Kirgisian ja Kiinan rajalla. Se liittyy lännessä Ferganavuoriin. Vuorijonon pituus on 64 ja leveys 20 kilometriä. Sen keskikorkeus on 4&nbsp;500 ja korkein kohta 5&nbsp;108 metriä.

Hiekka- ja kalkkikivestä, liuskeesta ja konglomeraatista muodostuneiden vuorten pohjoisrinteitä halkovat muinaisten jäätiköiden muodostamat laaksot. Nykyään jäätiköitä on varsinkin Muz-Törjoen yläjuoksulla. Pohjoisrinteillä on alppiniittyjä, kun taas etelärinteet ovat kuivat ja karut.

Vuorten itäosassa sijaitsevan Torugartin solan kautta kulkee Kirgisian ja Kiinan välinen maantie.

## Lähteet
Punggol Coastin metroasema

**Punggol Coast** on asema Singaporen Mass Rapid Transit -metrojärjestelmässä. Se on North East Linen (NEL) pohjoinen pääteasema. Aseman rakentaminen alkoi vuonna 2017, ja se avattiin 10. joulukuuta 2024. Asema palvelee Punggol Digital Districtiä yhdessä Singapore Institute of Technologyn uuden kampuksen kanssa. Se on myös lähellä Coney Islandia ja palvelee Punggol Coastin bussiasemaa.

## Lähteet
Viktor Viljamaa

**Viktor** ”**Viki**” **Viljamaa** (s. 7. heinäkuuta 2007 Vaasa) on suomalainen lentopalloilija. Hänen kasvattajaseuransa on Vaasan Kiisto. Lentopallo.info-sivuston mukaan Viljamaa on yksi Suomen lupaavimmista lentopalloilijoista.

Viktor Viljamaan isä Hannu Viljamaa on lentopallovalmentaja.

## Ura
Viljamaan mukaan lentopalloharrastuksen aloittaminen oli helppoa, sillä hänen isoisänsä, isä sekä puolet suvusta pelasi lajia. Kaudella 2024–2025 Viljamaa pelasi Kuortaneen riveissä osana nuorten lentopallomaajoukkuetta lentopallon miesten 1-sarjassa. Kuortane voitti 1-sarjan mestaruuden, ja Viljamaa sijoittui 1-sarjan pistepörssissä toiseksi. Hyvä kausi poiki hänelle sopimuksen seuraavaksi kaudeksi Hurrikaani-Loimaaseen, mitä ennen Viljamaa pelasi nuorten maajoukkueen kanssa erinomaisesti alle 19-vuotiaiden MM-kisoissa. Suomi eteni kisoissa aina puolivälieriin asti. Yle Urheilun mukaan Viljamaa oli passari Eeli Kuukasjärven kanssa joukkueen tähtipelaajia. 

Ennen alle 19-vuotiaiden MM-kisoissa saavutettua 7. sijaa Viljamaa oli edustanut Suomea vuonna 2024 alle 18-vuotiaiden EM-kisoissa, joissa Suomi sijoittui 5:nneksi, ja vuonna 2023 alle 17-vuotiaiden poikien EM-kisoissa, joissa Suomi oli 7. 

Hurrikaani-Loimaassa Viljamaa on pelannut debyyttikautta. Hurrikaani varmisti runkosarjan voiton jo ennen viimeisiä ottelukierroksia, ja oman pelipaikkansa pelaajien tilastovertailussa Viljamaa oli sarjan paras yleispelaaja.

## Seurat

* 2022–2023: Vaasan Kiisto (2-sarja)
* 2023–2025: Kuortane (1-sarja)
* 2025–: Hurrikaani-Loimaa (Mestaruusliiga)

## Saavutukset

* Suomen Cupin voitto (2025)
* U19 poikien MM-kisat (2025; 7.)
* U18 poikien EM-kisat (2024; 5.)
* U17 poikien EM-kisat (2023; 7.)

## Lähteet
Eliasin metroasema

**Elias** on rakenteilla oleva asema Singaporen Mass Rapid Transit -metrojärjestelmän Cross Island Linella (CRL), joka on tarkoitus avata vuonna 2032, osana Pasir Risistä Punggoliin johtavaa haaraa. Asema sijaitsee Pasir Ris Drive 10 ja Pasir Ris Drive 3:n varrella.

## Lähteet
Torugartin sola

**Torugartin sola** () on sola Torugartvuorten itäosassa 3&nbsp;752 metriä merenpinnan yläpuolella. Sen kautta kulkee Kirgisian Narynin ja Kiinan Kašgarin välinen maantie.

Torugartin raja-asema on perustettu vuonna 1881. Sen kautta kulkeva maantie on rakennettu vuonna 1906. Vuonna 1952 avattiin Erketš-Tamin raja-asema, joka pääosin korvasi Torugartin. Raja-asema suljettiin Kiinan ja Neuvostoliiton suhteiden huonontumisen takia vuonna 1969, ja se avattiin uudelleen vasta vuonna 1983.

## Lähteet
Cole Hutson

**Cole Hutson** (s. 28. kesäkuuta 2006 North Barrington, Illinois, Yhdysvallat) on yhdysvaltalais-kanadalainen jääkiekkoilija. Hutson edustaa NHL-joukkue Washington Capitalsia. Hänellä on tulokassopimus joukkueen kanssa kauden 2027–2028 loppuun saakka. Ennen NHL-uraansa hän pelasi USA Hockey National Team Development Program-ohjelmassa ja Bostonin yliopiston joukkueessa. Capitals varasi hänet toisella kierroksella 43. varausvuorolla . Hänen pelipaikkansa on puolustaja ja hänen kätisyytensä on vasen.

Maaliskuussa 2026 Hutson teki Capitalsin kanssa kolmivuotisen tulokassopimuksen.

Hutson on pelannut yhden NHL:n runkosarjan ottelun. Tässä ottelussa hän teki yhden maalin.

Hutson kuului Yhdysvaltain joukkueeseen vuoden 2025 nuorten MM-kilpailuissa ja vuoden 2026 nuorten MM-kilpailuissa, 

## Huomautukset

## Lähteet
Työläisoppositio

**Työläisoppositio** () oli vuosina 1919–1921 Venäjän kommunistisessa puolueessa (bolševikit) vaikuttanut oppositioryhmä. Se arvosteli puoluetta byrokratisoitumisesta, puolusti työläisten oikeuksia ja halusi, että ammattiliitot saisivat päättää Neuvosto-Venäjän taloudesta. Tunnettuja työläisopposition johtajia olivat Aleksandr Šljapnikov, Sergei Medvedev ja Aleksandra Kollontai. Kymmenes puoluekokous, joka pidettiin maaliskuussa 1921, hylkäsi työläisopposition esitykset. Seuraavana vuonna pidetty yhdestoista puoluekokous määräsi, että työläisopposition toimintaa oli rajoitettava.

## Katso myös
*Vasemmisto-oppositio (Neuvostoliitto)

## Lähteet

## Aiheesta muualla

* Aleksandra Kollontai: Työväen oppositsioni Venäjän Kommunistipuolueessa
Mousquetaire (1892)

**Mousquetaire** oli Ranskan laivaston torpedovene ().

## Valmistus
Alus tilattiin 8. heinäkuuta 1891 Le Havresta Forges et Chantiers de la Méditerranéelta, jossa köli laskettiin 14. elokuuta. Alus laskettiin vesille 8. elokuuta 1892 ja otettiin palvelukseen koeajoja varten maaliskuussa 1893. Koeajot saatiin päätökseen syyskuussa.

## Palvelus
Vuonna 1893 alus liitettiin Escadre de la Méditerranéehen, josta se siirrettiin 1895 Touloniin telakalle ja edelleen reserviin. Alus palautettiin palvelukseen 1902 Tunisian laivastodivisioonaan Algerian kalastuksenvalvontaan. Alus siirrettiin 1908 Brestiin laivastoakatemiaan, mistä se siirrettiin 1910 myytäväksi. Se poistettiin laivastoluettelosta 20. helmikuuta 1911. Alus myytiin 20. heinäkuuta romutettavaksi Brestissä.

## Lähteet
*
*

### Viitteet
Tampines Northin metroasema

**Tampines North** on rakenteilla oleva asema Singaporen Mass Rapid Transit -metrojärjestelmän Cross Island Linella (CRL), joka on tarkoitus avata vuonna 2030. Asema sijaitsee Tampinesissa, lähellä Tampines North Bus Interchangea, IKEA Tampinesia, COURTS Megastorea ja Giant Tampinesia. 

## Historia
25. tammikuuta 2019 Land Transport Authority (LTA) ilmoitti, että Tampines Northin asema rakennetaan osana Cross Island Linea. Asema rakennetaan osana ensimmäistä vaihetta (CRL1), johon kuuluu 12 asemaa Aviation Parkin ja Bright Hillin välillä. Sen odotettiin valmistuvan vuonna 2029. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja CRL1:n valmistumispäivää siirrettiin vuoteen 2030.

## Lähteet
Sitronellyyli-isobutyraatti

**Sitronellyyli-isobutyraatti** (C14H26O2) on tyydyttymättömiin estereihin kuuluva orgaaninen yhdiste. Yhdistettä käytetään ainesosana hajusteissa ja aromiaineena. Luonnossa sitronellyyli-isobutyraattia esiintyy esimerkiksi sitrusheinien eteerisissä öljyissä.

## Ominaisuudet, valmistus ja käyttö
Huoneenlämpötilassa sitronellyyli-isobutyraatti on väritöntä nestettä, jolla on makea ja hedelmäinen ruusuja tai sitrushedelmiä muistuttava tuoksu. Aineen maku on makea ja muistuttaa esimerkiksi aprikoosia tai bergamottia. Yhdiste on veteen liukenematonta, mutta liukenee muun muassa etanoliin, dietyylieetteriin ja kloroformiin.

Sitronellyyli-isobutyraattia valmistetaan sitronellolin ja isovoihapon tai isovoihappoanhydridin välisellä esteröintireaktiolla.

Sitronellyyli-isobutyraattia käytetään kukkais- ja hedelmätuoksuissa ja aromiaineena.

## Lähteet
Moa (Kuuba)

**Moa** on kaupunki ja kunta Kuuban Holguínin provinssissa. Paikalla on nikkelikaivos ja tehdas. Vuonna 2022 Moan kunnan asukasluku oli 71&nbsp;660.

## Maantiede

Moa sijaitsee Kuuban itäosassa Holguínin provinssissa.

## Historia
Moan nimi on mahdollisesti peräisin tainojen puhuman kielen sanoista. Äänne *M* on tarkoittanut yhden teorian mukaan vettä ja *oa* ilmaisee paikallisuutta. Nimi tarkoittaisi näin vapaasti kääntäen "vettä täällä".

Vuonna 1943 orienten koillisosista löytyi nikkeliä ja yhdysvaltalainen kaivosyhtiö Freeport Sulphur Corporation (nyk. Freeport-McMoRan) alkoi rakennuttaa Moaan nikkelikaivosta. Nikkelin merkitys korostui toisen maailmansodan aikana ja paikalle tuli suuria yhdysvaltalaisia sijoituksia. Paikkakunta oli vielä vuonna 1957 pieni noin 400 asukkaan kylä, joka kuului hallinnollisesti Baracoan kuntaan. Kuuban vallankumouksen aikana kesäkuussa 1958 Raúl Castron johtamat vallankumoukselliset sieppasivat 50 Moan nikkelilaitoksen ja Guantanamo Bayn laivastotukikohdan yhdysvaltalaista ja kanadalaista työntekijää. Heidät vapautettiin lunnaita vastaan heinäkuussa 1958. Fulgencio Batistan hallinto kukistui tammikuussa 1959. Vallankumousvuonna yhdysvaltalaiset olivat juuri avaamassa Moan nikkelitehdasta. He kuitenkin vetäytyivät Kuubasta ja laitos kansallistettiin kaivoksineen vuonna 1960.

Moasta tuli oma kuntansa 8. syyskuuta 1963. Moan nikkelikaivoksen on omistanut vuoden 1991 jälkeen tasan puoliksi kanadalainen Sherritt International ja kuubalainen valtionyhtiö La Compania General de Niquel.

## Väestö

Kuuban tilastokeskuksen mukaan Moan kunnan (*municipio*) asukasluku vuonna 2022 oli 71&nbsp;660. Vuonna 2006 vastaava lukema oli 72&nbsp;414 ja 16&nbsp;371 vuonna 1963.

## Lähteet
Amir Saeid Iravani

**Amir Saeid Iravani** (; s. 17. syyskuuta 1961) on iranilainen diplomaatti.

Iravani sai humanististen tieteiden maisterin arvon valtionhallinnossa Teheranin yliopistosta ja luonnontieteiden kandidaatin arvon matematiikassa Bhopalin yliopistosta Intiasta. Hän aloitti työskentelyn Iranin ulkoministeriön ulkopoliittisena asiantuntijana vuonna 1982 ja oli maansa suurlähettiläänä Irakissa vuosina 1998–2001. Iravani oli Iranin kansallisten turvallisuusasioiden vanhempi asiantuntija vuosina 2001–2006, Strategisen ulkoasiainneuvoston sihteeri vuosina 2006–2013 sekä Iranin ylimmän kansallisen turvallisuusneuvoston ulkopolitiikan ja kansainvälisen turvallisuuden varasihteeri vuosina 2013–2021. Hänestä tuli maansa YK-suurlähettiläs vuonna 2022. Iravani on naimisissa ja hänellä on kaksi lasta.

## Lähteet
Gavin McInnes

**Gavin Miles McInnes** (s. 1970 Englanti) on kanadalainen kirjailija ja äärioikeistolaisen Proud Boys -järjestön perustaja.

McInnes perusti Proyd Boysin vuonna 2016. Perustettuaan järjestön McInnes julisti sen koostuvan "*länsimaalaisista [[sovinismi|sovinisteista]]*", jotka kannattivat Donald Trumpia Yhdysvaltain vuoden 2016 presidentinvaaleissa. McInnes tiedotti vuonna 2018 jättävänsä järjestön. McInnes oli aiemmin tullut tunnetuksi yhtenä Vice -aikakauslehden perustajista.

## Lähteet

## Aiheesta muualla

*
Luciano Benetton

**Luciano Benetton** (13. toukokuuta 1935 Treviso, Italia) on italialainen liikemies. Hän omistaa yhdessä neljän sisaruksensa kanssa 1965 vuonna perustetun vaatetusalan yrityksen Benettonin.

## Lähteet
Professional Fighters League

**Professional Fighters League**, lyhennettynä **PFL**, on yhdysvaltalainen vapaaotteluorganisaatio, joka perustettiin vuonna 2017. Organisaation perusti pääomasijoittaja Donn Davis. PFL osti Bellator -promootion vuonna 2023.

## Hallitsevat mestarit

## Tunnettuja ottelijoita

* Francis Ngannou
* Kayla Harrison
* Cris Cyborg
* Anthony Pettis
* Yoel Romero
* Umar Nurmagomedov
* Corey Anderson
* Sergio Pettis
* Rizvan Kunijev
* Ante Delija
* Omran Chaaban
* Tuomas Grönvall

## Lähteet
Nelli Lapintie

**Nelli Lapintie** on suomalainen toimittaja, joka on työskennellyt *[[Ilta-Sanomat|Ilta-Sanomien]]* Yhdysvaltain-kirjeenvaihtajana vuodesta 2024. Hän asuu New Yorkissa ja käsittelee työssään Yhdysvaltain politiikkaa ja yhteiskuntaa.

Lapintie aloitti *Ilta-Sanomissa* vuonna 2019 ja on työskennellyt siellä sekä uutispäällikkönä että toimittajana. Ulkomaantoimituksessa hän on kirjoittanut muun muassa Ukrainan sodasta.

Ennen *Ilta-Sanomia* Lapintie työskenteli *[[Turun ylioppilaslehti|Turun ylioppilaslehdessä]]*, *[[Länsi-Uusimaa (sanomalehti)|Länsi-Uusimaassa]]* ja *[[Uudenkaupungin Sanomat|Uudenkaupungin Sanomissa]]*.

Lapintie on opiskellut journalistiikkaa ja mediapsykologiaa Turun ammattikorkeakoulussa, Hogeschool Utrechtissa sekä Jyväskylän yliopistossa.

## Lähteet
Alkoholipoliittinen tutkimuslaitos

**Alkoholipoliittinen tutkimuslaitos** oli Alkon alaisuudessa toiminut tutkimuslaitos, joka julkaisi alkoholipoliittisia tutkimuksia erityisesti yhteiskuntatieteellisestä näkökulmasta. Tutkimustyön keskeisiä alueita olivat esimerkiksi juomatavat, alkoholin käytön seuraukset, nuorten alkoholin käyttö sekä alkoholin saatavuus ja sen rajoitukset. Alkoholipoliittinen tutkimuslaitos perustettiin vuonna 1952.

Laitos toimi läheisessä yhteistyössä Alkon perustaman Väkijuomakysymyksen tutkimussäätiön eli myöhemmän Alkoholitutkimussäätiön kanssa. Alkolla oli tutkimuslaitoksen lisäksi tutkimuslaboratorio.

Suomen liityttyä Euroopan unioniin 1990-luvulla Alko yhtiöitettiin ja sen alla toimineet tutkimustoiminnot yhdistettiin Kansanterveyslaitokseen ja Sosiaali- ja terveysalan tutkimus- ja kehittämiskeskus Stakesiin. Myöhemmin toiminnot siirtyivät osaksi Terveyden ja hyvinvoinnin laitosta.

## Lähteet
Étréchy (Essonne)

**Étréchy** on kunta Ranskassa Essonnen departementissa Île-de-Francen alueella. Se sijaitsee Juinejoen varrella, noin 46 kilometriä Pariisista etelään.

Ensimmäinen virallinen maininta asutuksesta kunnan alueella on peräisin 900-luvun lopulta. Vuonna 1025 Saint-Germain-de-Flyn luostarin benediktiinimunkit saapuivat alueelle, ja aloittivat viininviljelyyn laakson etelärinteille. Kunta vaurastui, ja 1100-luvun lopulla aloitettiin Saint-Étiennen kirkon rakentaminen, joka jatkui 1200-luvun loppuun asti.

Satavuotinen sota aiheutti tuhoa kaupunkiin. Erityisesti vuosien 1358 ja 1370 välisenä aikana, jolloin käytiin kiivaita taisteluita englantilaisille työskennelleen palkkasoturikomppanian ja Pariisista tulleiden kuninkaallisten joukkojen välillä.Myös Ranskan uskonsodat aiheuttivat tuhoa kaupunkiin. Fronden kapinan aikaan Ranskan marsalkka Henri Turenne leiriytyi Étréchyyn kuninkaallisten joukkojen piirittäessä Étampesin kaupunkia. Seuraukset kaupunkilaisille olivat niin vakavat, että nuori Ludvig XIV päätti vapauttaa kaupungin veroista viidentoista vuoden ajaksi.

Vuosina 1700–1845 Étréchy pysyi pääasiassa maaseutukylänä, jossa noin 45 % väestöstä oli viininviljelijöitä, 25 % maanviljelijöitä ja karjankasvattajia, 15 % työskenteli läheisellä kivilouhoksella ja 15 % käsityöläisiä ja kauppiaita. Rautatieyhteyden saapuminen 1850-luvulla muutti kylän taloutta vähitellen. Kaupunki oli nyt vain tunnin ja 40 minuutin päässä Pariisista, jolloin monet pariisilaiset rakensivat kakkosasuntoja tai muuttivat sinne viettämään eläkepäiviään. Étréchyn viinitarhat tuhoutuivat viinikirvan takia vuonna 1890, jolloin monien viininviljelijöiden oli löydettävä vaihtoehtoisia elinkeinoja. Nykyään Étréchy on osa Pariisin suurkaupunkialuetta.

## Lähteet

## Aiheesta muualla
Étréchy

**Étréchy** voi tarkoittaa seuraavia:

* Étréchy, kunta Ranskassa Cherin departementissa
* Étréchy, kunta Ranskassa Marnen departementissa
* Étréchy, kunta Ranskassa Essonnen departementissa
Serangoon Northin metroasema

**Serangoon North** on rakenteilla oleva asema Singaporen Mass Rapid Transit -metrojärjestelmän Cross Island Linella (CRL), joka on tarkoitus avata vuonna 2030. Asema sijaitsee Hougangin ja Serangoonin alueiden rajalla, Ang Mo Kio Avenue 3:n alla, Serangoon North Avenue 1:n ja Serangoon North Avenue 3:n risteyksessä. 

## Historia
25. tammikuuta 2019 Land Transport Authority (LTA) ilmoitti, että Serangoon Northin asema rakennetaan osana Cross Island Linea. Asema rakennetaan osana ensimmäistä vaihetta (CRL1), johon kuuluu 12 asemaa Aviation Parkin ja Bright Hillin välillä. Sen odotettiin valmistuvan vuonna 2029. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja CRL1:n valmistumispäivää siirrettiin vuoteen 2030.

## Lähteet
Porin Ässien SM-liigakausi 2023–2024

**Porin Ässien SM-liigakausi 2023–2024** oli Ässien järjestyksessään 56. pääsarjakausi. Ässät sijoittui runkosarjassa yhdenneksitoista eikä edennyt pudotuspeleihin. 

## Sarjataulukko

## Lähteet
* Joukkuetilastot 2023–2024 liiga.fi
* Liiga Elite Prospectsissa
* Ässät Elite Prospectsissa
Hierapoliin gymnasion

**Hierapoliin gymnasion** oli antiikin aikainen gymnasion Hierapoliin kaupungissa Fryygiassa Vähässä-Aasiassa nykyisessä Turkissa. Se sijaitsi kaupungin eteläosassa lähellä sen eteläporttia, länteen pääkadusta. Rakennuksen rauniot ovat osa Unescon maailmanperintökohdetta Hierapolis-Pamukkale.

Gymnasion ajoitetaan roomalaiselle kaudelle ensimmäisen vuosisadan jaa. alkuun tai vuoden 60 jaa. maanjäristyksen jälkeen. Sen keskiössä oli doorilaisilla pylväillä ympäröity piha, jonka pituus oli eteläsivulla ainakin 80 metriä. Rakennuksessa oli 5,5 metrin korkuinen portiikki. Gymnasion tuhoutui maanjäristyksessä 600-luvulla.

Tätä gymnasionia ei tule sekoittaa toiseen gymnasioniin, joka oli osa Hierapoliin niin kutsuttua Keskuskylpylää.

## Lähteet

## Aiheesta muualla
Hierapoliin kreikkalainen teatteri

**Hierapoliin kreikkalainen teatteri**, myös *Hierapoliin hellenistinen teatteri* tai *Hierapoliin vanha teatteri*, oli antiikin aikainen kreikkalainen teatteri Hierapoliin kaupungissa Fryygiassa Vähässä-Aasiassa nykyisessä Turkissa. Se sijaitsi rinteessä kaupungin pohjoisosassa. Rakennuksen rauniot ovat osa Unescon maailmanperintökohdetta Hierapolis-Pamukkale.

Teatteri oli Hierapoliin vanhin, alkuperäinen teatteri ja rakennettiin hellenistisellä kaudella 100-luvulla eaa. Rakennus tuhoutui lähes kokonaan vuoden 60 maanjäristyksessä, ja sen rakenneosia käytettiin tuon jälkeen tehdyn Hierapoliin roomalaisen teatterin rakentamiseen. Siksi siitä on säilynyt vain vähäisiä jäänteitä. Jäänteitä on tutkittu vain vähän.

Teatteri oli rakennettu kaupungin pohjoisosaan korkealle agoran yläpuolelle, noin 200 metriä kaupunginmuurien ulkopuolelle. Se oli rakennettu kahden kukkulan rinteisiin, teatterin keskiosan ollessa niiden välisessä laaksossa.

## Lähteet

## Aiheesta muualla
Hierapoliin teatteri

**Hierapoliin teatteri**, myös *Hierapoliin roomalainen teatteri*, oli antiikin aikainen roomalainen teatteri Hierapoliin kaupungissa Fryygiassa Vähässä-Aasiassa nykyisessä Turkissa. Se sijaitsi rinteessä kaupungin itäosassa. Rakennuksen rauniot ovat osa Unescon maailmanperintökohdetta Hierapolis-Pamukkale.

## Historia

Hierapoliin roomalaisen teatterin rakentaminen aloitettiin ensimmäisen vuosisadan lopulla ja se valmistui keisari Hadrianuksen aikana 100-luvun alkupuolella liittyen hänen vierailuunsa kaupungissa. Sen rakentamiseen käytettiin vanhemman, Hierapoliin kreikkalaisen teatterin rakenneosia.

Teatterin *[[scaenae frons]]* eli näyttämörakennus rakennettiin uudelleen Septimius Severuksen aikana 193–211. Noin vuonna 343 tai 352 teatteriin lisättiin tulvitusmekanismi (*kolymbethra*). Teatteria kunnostettiin vielä vuonna 532 maanjäristysten jälkeen. Rakennus tuhoutui maanjäristyksessä 600-luvulla, jonka jälkeen se hylättiin.

Ensimmäisiä huomioita teatterista tekivät paikalla 1700- ja 1800-luvulla käyneet tutkimusmatkailijat, kuten Richard Chandler. Teatterin arkeologiset tutkimukset alkoivat vuonna 1887 Carl Humannin johdolla osana Hierapoliin tutkimuksia. Sen kaivaukset olivat suurelta osin valmiit vuonna 1996. Teatterin raunioita on kunnostettu 1950- ja 1970-luvuilla sekä vuosina 2004–2014.

## Rakennus

Teatterin katsomo avautuu länteen päin. Sen halkaisija oli noin 103 metriä. Vaakasuuntainen poikkikäytävä jakoi katsomon ala- ja yläosaan. Alaosassa oli 23 penkkiriviä, jotka oli jaettu pystysuuntaisilla porraskäytävillä yhdeksään sektoriin; yläosassa taas oli 27 penkkiriviä, jotka oli jaettu 10 sektoriin. Katsomossa oli tilaa noin – hengelle tai toisen arvion mukaan jopa  hengelle. Näin se oli hyvin suuri kaupungin kokoon nähden, mikä kertoo paikalla käyneiden vierailijoiden suuresta määrästä.

Teatterin keskellä olleen puoliympyrän muotoisen orkhestran halkaisija oli 21,7 metriä. Sitä ympäröi noin 2 metriä korkea muuri. Scaenae fronsissa eli näyttämörakennuksessa oli kolme riviä pylväitä päällekkäin, ja sitä koristivat patsaat sekä reliefit, joissa on ollut yli sata hahmoa. Ne kuvasivat muun muassa Apolloniin ja Artemiihin liittyneitä myyttejä.

Itse näyttämö on hieman alle 4 metriä korkea. Sen leveys on noin 40 metriä ja syvyys 7,6–9,7 metriä. Sen etupuolella eli orkhestran taustalla on noin 3,3 metriä korkea proskenion, jossa on kolme ovea, joita reunustavat kompositapylväät, jotka tukevat entablementtia. Oviaukkojen välissä on syvennyksiä, joita erottavat yksittäiset korinttilaiset pylväät, joiden päällä on pienet entablementit.

Myöhäisantiikin aikana lisätty tulvitusmekanismi mahdollisti sen, että orkhestra voitiin täyttää vedellä, kun proskenionin ovet suljettiin.

Teatterin katsomo on säilynyt nykyaikaan suhteellisen hyvin, ja myös näyttämörakennus on suurelta osin pystyssä.

## Lähteet

## Aiheesta muualla
Keskuskylpylä (Hierapolis)

**Keskuskylpylä** on nimitys, jota käytetään eräistä antiikin aikaisista termeistä eli roomalaisista kylpylöistä Hierapoliin kaupungissa Fryygiassa Vähässä-Aasiassa nykyisessä Turkissa. Ne sijaitsivat kaupungin länsiosassa lähellä kallioiden reunaa. Rakennuksen rauniot ovat osa Unescon maailmanperintökohdetta Hiefrapolis-Pamukkale.

## Historia

Hierapoliin suuri keskuskylpylä rakennettiin roomalaisella kaudella 100-luvulla. Kylpylää kunnostettiin ainakin 300-luvulla maanjäristyksen jälkeen.

Osa rakennuksen raunioista kunnostettiin vuonna 1984 Pamukkalen arkeologiseksi museoksi.

## Rakennus

Keskuskylpylä sijaitsi kaupungin länsiosassa lähellä kallioiden reunaa, länteen niin kutsutusta Pyhästä altaasta ja kaupungin pääkadusta. Rakennuskokonaisuuden koko on noin 140 × 100 metriä ja pinta-ala noin 1,5 hehtaaria. Kylpylän keskiössä oli suuri sali, jonka koko oli noin 20 × 32 metriä. Kylpylän kolme tärkeintä huonetta olivat apodyterium eli pukuhuone, frigidarium eli kylmien kylpyjen huone ja caldarium eli kuumien kylpyjen huone. Ne toimivat nykyisin museon näyttelysaleina. Kylpylä sai vetensä kaupungin keskellä olleista lähteistä.

Kylpylään kuului myös gymnasion, joka koostui suuresta, noin 36 × 52 metrin kokoisesta palaistrasta ja sen ympärillä olleista huoneista. Osa gymnasionista on nykyisin museon puutarhana.

Kylpylä oli rakennettu suurista travertiinilohkoista. Seinät oli päällystetty ja koristeltu stukkolla ja marmorilla. 300-luvun kunnostustöissä käytettiin tiilistä tynnyriholvausta. Tuolloin sinne myös siirrettiin marmorisia pylväitä Apollonin pyhäköstä. Kylpylän raunioita on säilynyt nykyaikaan parhaimmillaan lähes alkuperäisessä korkeudessaan.

## Lähteet

## Aiheesta muualla
Porin Ässien SM-liigakausi 2022–2023

**Porin Ässien SM-liigakausi 2022–2023** oli Ässien järjestyksessään 55. pääsarjakausi. Ässät sijoittui runkosarjassa kahdeksanneksi. Pudotuspeleissä Ässät kohtasi ensimmäisellä kierroksella TPS:n ja puolivälierissä Ilveksen. 

## Sarjataulukko

## Ottelut
### Pudotuspelit

#### 1. kierros

#### Puolivälierät

## Lähteet
* Joukkuetilastot 2022–2023 liiga.fi
* Liiga Elite Prospectsissa
* Ässät Elite Prospectsissa
Porin Ässien SM-liigakausi 2019–2020

**Porin Ässien SM-liigakausi 2019–2020** oli Ässien järjestyksessään 52. pääsarjakausi. Ässät sijoittui runkosarjassa yhdeksänneksi. 

Kausi keskeytettiin 13. maaliskuuta 2020 koronaviruksen leviämisen hillitsemiseksi, minkä vuoksi runkosarjan viimeinen kierros ja pudotuspelit jäivät pelaamatta.

## Sarjataulukko

## Lähteet
* Joukkuetilastot 2019–2020 liiga.fi
* Liiga Elite Prospectsissa
* Ässät Elite Prospectsissa